*Učivo od 16.03.2020 do 27.03.2020*

*Učebnica str. 94 / Zapamätajte si*

Ďalšie **historické povesti** pochádzajú z 13. – 17 storočia. Sú to povesti o Tatároch, Turkoch, o Jánošíkovi.

**Detvan a Jánošíkov poklad – Jozef Horák**

**Literárny druh:** epika

**Literárny žáner:** povesť

**Druh povesti:** miestna povesť

**Literárna forma:** próza

**Téma:** Snaha získať Jánošíkove poklady.

**Hlavná myšlienka:** Za štedrosť budeš odmenený.

**Postavy:**

Detvan – priateľský, dobrosrdečný

Detvanova manželka – múdra, vie sa vynájsť

neznámy starec – tajomný

**Miesto, kde sa dej odohráva:** okolie Detvy, vrch Katruša

*Učebnica str. 98 / Zapamätajte si*

Povesti, ktoré nie sú prerozprávaním ľudových povestí, ale sú novým umeleckým dielom, sa nazývajú **umelé (autorské) povesti**.

Známym autorom povestí je **Jozef Horák**. Napísal knihy povestí: Hudcov vrch, Povesti a divy, Povesti spod Sitna a iné.

**Čertova brázda – Alojz Medňanský**

**Literárny druh:** epika

**Literárny žáner:** povesť

**Druh povesti:** miestna povesť

**Literárna forma:** próza

**Téma:** Pôvod Čertovej brázdy – hranice medzi Prešporskou a Nitrianskou stolicou.

**Hlavná myšlienka:** Ľudia by mali nažívať vo vzájomnej láske a svornosti.

**Postavy:**

Peter – udatný hrdina

Osvald – surový hradný pán, chce zabiť brata

Zuzana – zlá žena/čarodejnica

čert

**Miesto, kde sa dej odohráva:** hranice medzi Prešporskou a Nitrianskou stolicou

*Učebnica str. 101 / Zapamätajte si*

Povesti, ktoré sa viažu k niektorým zemepisným miestam alebo k hradom a zámkom, sa nazývajú **miestne povesti.** Známe sú povesti o Sitne, Trenčianskom hrade, o Oravskom hrade, o Beckove atď.

Miestne povesti spracoval **Alojz Medňanský** (Dávne povesti o slovenských hradoch), **Anton Habovštiak** (Zlaté dukáty v Choči), **Ján Domasta** (Povesti o hradoch I. a II.).

**Kôň so zelenou hrivou – Mária Ďuríčková**

**Literárny druh:** epika

**Literárny žáner:** povesť

**Druh povesti:** miestna povesť

**Literárna forma:** próza

**Téma:** Ako sa devínsky vodník, ktorý rád tancoval s dievčatami, premenil na koňa so zelenou hrivou a ako ho oslobodil mládenec Matúš.

**Hlavná myšlienka:** Za dobrotu budeš štedro odmenený.

**Postavy:**

vodník – mladý, rád sa baví

krčmár – prešibaný, zlý človek

Matúš – krčmárov paholok, dobrosrdečný

**Miesto, kde sa dej odohráva:** okolie Devína, Dunaj, bratislavské Podhradie

*Učebnica str. 104 / Zapamätajte si*

**Mária Ďuríčková** napísala viacero kníh povestí a bájí, ktoré sa viažu k Bratislave: Dunajská kráľovná, Prešporský zvon, Bratislavnské povesti.